РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26

от заседание на комисия ”Управление на собствеността”
към Пленума на Висшия съдебен съвет, проведено на 24.04.2017 г.

Днес, 24.04.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Милка Итова
                                                                                       Димитър Узунов
                                                                                      
	ОТСЪСТВА: Юлиана Колева.

           От администрацията на ВСС присъстват: инж. Добромира Димитрова – главен експерт в дирекция „Управление на собствеността на съдебната власт”,  инж. Дениза Павлова – главен експерт в дирекция „Управление на собствеността” и Владимир Димитров - старши експерт - юрист в дирекция „Управление на собствеността“.

1. ОТНОСНО: Възлагане на административните ръководители на органите на съдебната власт да провеждат обществени поръчки за строителство и инженеринг, в качеството им на Възложители, съгласно чл. 5, ал. 2 от Закона за обществени поръчки.
Приложение: Доклад от инж. Дениза Павлова – главен експерт в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ВЪЗЛАГА на Административните ръководители на органите на съдебната власт да организират, провеждат и възлагат обществени поръчки за ползваните от тях сгради, съгласно утвърденото от Пленума на ВСС поименно разпределение на разходите по параграф 51-00 „Основен ремонт на дълготрайни материални активи“, във връзка с правомощията им на Възложители по чл.5 от ЗОП
1.2. 2.	ПРЕДЛАГА на Комисия „Бюджет и финанси“ да коригира бюджетите на органите на съдебната власт по параграф 51-00, съобразно предложените обекти и годишна задача заложени в инвестиционната програма за 2017 г., съгласно приложението.
1.3. ПРЕДЛАГА на Комисия „Бюджет и финанси“ съвместно с Комисия „Управление на собствеността да внесе така направеното предложение за одобрение в Пленума на Висшия съдебен съвет.
1.4. ВНАСЯ предложението като редовна точка в следващо редовно заседание на Пленума на Висшия съдебен съвет.

2. ОТНОСНО: Предоставяне ползването върху недвижими имоти – държавна собственост на Национален институт по правосъдието, рег. № ВСС-1239/07.04.2017 г.
Приложение: Доклад от инж. Добромира Димитрова – главен експерт в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Пленума на Висшия съдебен съвет да вземе следното решение:
На основание чл.388, ал.1 от Закона за съдебната власт, във връзка с чл. 14 от Закона за държавната собственост предоставя за ползване на директора на Националния институт на правосъдието следните имоти:                              
1. Недвижим имот – публична държавна собственост /АПДС № 02572/29.01.2001 г./, представляващ сграда на четири етажа със застр. площ 345 кв.м., двуетажна сграда със застр. площ 152 кв.м., намиращи се на ул. „Екзарх Йосиф“ № 14, гр. София.
2. Недвижим имот – частна държавна собственост, представляващ Почивна база „Св. Св. Константин и Елена”, гр. Варна, подробно описан в акт за частна държавна собственост № 8287/18.07.2012 г. и акт за частна държавна собственост № 8288/18.07.2012 г., който да се ползва като Национален учебен център – представителна база за нуждите на всички органи на съдебната власт.
3. В едномесечен срок да се извършат приемателно-предавателните действия за имота по т.2 между представители на Прокуратурата на Република България и на Националния институт на правосъдието. 
4. ВНАСЯ предложението като редовна точка в следващо редовно заседание на Пленума на Висшия съдебен съвет.
5. ИЗПРАЩА решението по т. 2 от настоящия протокол на Комисия „Бюджет и финанси”, за сведение.

3. ОТНОСНО: Утвърждаване на актуализирано поименно разпределение на разходите по § 51-00 „Основен ремонт на дълготрайни материални активи”, на органите на съдебната власт за 2017 г. /Вътрешно-компенсирана корекция в рамките на утвърдения бюджет за 2017 г./.
Приложение: Доклад от инж. Дениза Павлова – главен експерт в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
	
3.1. УТВЪРЖДАВА актуализирано поименно разпределение на разходите по § 51-00 „Основен ремонт на дълготрайни материални активи“, на органите на съдебната власт за 2017 г., в рамките на утвърдения бюджет.
3.2. ИЗПРАЩА актуализирано поименно разпределение на разходите на Комисия „Бюджет и финанси“, за съгласуване.
3.3. ПРЕДЛАГА на Комисия „Бюджет и финанси“ съвместно с Комисия „Управление на собствеността да внесе така направеното предложение за одобрение в Пленума на Висшия съдебен съвет.
3.4. ВНАСЯ предложението в следващо редовно заседание на Пленума на Висшия съдебен съвет, за разглеждане и произнасяне.

4. ОТНОСНО: Обект „Преустройство на трети и четвърти етаж от сграда за нуждите на Окръжна прокуратура и Районна прокуратура гр. Кюстендил”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ВЪЗЛАГА на Обединение „Руен-Енемона” – изпълнител по договор № 93-00-491/12.10.2015 г. за строителство на гореописания обект извършване на препрограмиране на сигнално-охранителна система на гореописания обект съгласно искане изх. № 980/19.04.2017 г. от Главна дирекция „Охрана” и закупуване на магнитни карти.
Разходът, свързан с дейността, да бъде в рамките на договорената стойност по чл. 2, ал. 1, т. 1.2. на договор № 93-00-491/12.10.2015 г., съгласно чл. 3, ал. 5 на договора.

                                                  ПРЕДСЕДАТЕЛ 
			      	        НА КОМИСИЯТА: /П/
	      МИХАИЛ КОЖАРЕВ